নিচের ধাপগুলো অনুসরণ করে ডিজিটাল থার্মোমিটারের সাহায্যে তাপমাত্রা মাপতে পারেন— ১. থার্মোমিটারের সামনের অংশ ভালোমতো সাবান ও ঠান্ডা পানি দিয়ে ধুয়ে শুকিয়ে নিন। ২. নির্দেশিকা অনুযায়ী থার্মোমিটার অন করুন। ৩. থার্মোমিটারের সামনের অংশ জিহ্বার নিচে ও মুখের যতটা সম্ভব ভেতরের দিকে ঢোকান। ৪. এবার মুখ ভালোমতো বন্ধ করুন। এমনভাবে বন্ধ করবেন যেন দুই ঠোঁট দিয়ে থার্মোমিটার সম্পূর্ণ চেপে থাকে। ৫. থার্মোমিটারের ‘বিপ’ বা নির্দিষ্ট শব্দ হওয়া পর্যন্ত অপেক্ষা করুন। ৬. শব্দ শোনার পর থার্মোমিটার মুখ থেকে বের করে তাপমাত্রা একটা ডায়েরিতে লিখে রাখুন। সাথে তারিখ ও সময় লিখে রাখতে পারলে ভালো হয়। ৭. থার্মোমিটার বগলে দিয়েও তাপমাত্রা মাপতে পারেন। সেক্ষেত্রে এমনভাবে বগল ভাঁজ করবেন যেন থার্মোমিটার বগলে আঁটসাঁট হয়ে থাকে।